Filiskos Aiginalainen

Filiskos Aiginalainen (; 300-luku eaa.) oli antiikin kreikkalainen kyyniseen koulukuntaan kuulunut filosofi. Hän oli Onesikritoksen poika ja kotoisin Aiginasta.

Onesikritos lähetti Filiskoksen ja tämän nuoremman veljen Androstheneen Ateenaan. Siellä he kiinnostuivat Diogenes Sinopelaisen ajattelusta siinä määrin, että myös Onesikritos tuli Ateenaan ja ryhtyi Diogeneen oppilaaksi.Diogenes Laertios (DL): Merkittävien filosofien elämät ja opit VI.75. Hermippos Smyrnalaisen mukaan Filiskos oli Stilponin oppilas. Hänet on liitetty myös Fokioniin.

Sudan mukaan Filiskos olisi ollut Aleksanteri Suuren opettaja, mutta tällaista tietoa ei esiinny muissa antiikin aikaisissa lähteissä. Se, että Filiskos olisi ollut sekä Onesikritoksen poika, Stilponin oppilas että Aleksanterin opettaja, muodostaa myös kronologisen ongelman. Claudius Aelianus on kuitenkin säilyttänyt Filiskoksen Aleksanterille osoittaman lyhyen kehotuksen; siinä Filiskos kehottaa Aleksanteria pitämään huolen maineestaan ja tuomaan enemmän rauhaa kuin tuhoa.Aelianus: Varia Historia, XIV.11. Teoksessa 

Sudan mukaan Filiskos kirjoitti dialogeja. Niihin kuului muun muassa teos nimeltä Kodros. Satyros väitti, että Diogeneen nimiin laitetut tragediat olivat todellisuudessa Filiskoksen kirjoittamia.DL VI.80, VI.73. Sotionin mukaan Diogeneen nimiin laitettujen dialogien joukossa oli myös dialogi nimeltä Filiskos.DL VI.80.

 Lähteet 

Luokka:Kyynikot